ประกาศกรมสรรพสามิตเรื่องกำหนดการใช้ การขีดฆ่าและการปิดแสตมป์สรรพสามิต สำหรับสินค้าเครื่องดื่ม[๑] อาศัยอำนาจตามความในมาตรา ๓๘แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ. ๒๕๕๐ประกอบกับวรรคสาม ของข้อ ๒ แห่งกฎกระทรวงกำหนดการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้วพ.ศ. ๒๕๖๐ อธิบดีกรมสรรพสามิตจึงกำหนดการใช้การขีดฆ่าและการปิดแสตมป์สรรพสามิต สำหรับสินค้าเครื่องดื่มเพื่อให้ปรากฏว่าได้เสียภาษีแล้วโดยออกประกาศไว้ดังต่อไปนี้ข้อ ๑การใช้แสตมป์สรรพสามิตเพื่อให้ปรากฏว่าเครื่องดื่มได้เสียภาษีแล้วให้เป็นดังนี้๑.๑เครื่องดื่มที่ใช้แสตมป์สรรพสามิตที่มีกระดาษแผ่นหลังเป็นแบบกลาสซีน หรือชนิดมีกาวในตัวให้ผู้มีหน้าที่เสียภาษีรับแสตมป์สรรพสามิตตามวิธีการที่กำหนดในข้อ ๒เพื่อนำแสตมป์สรรพสามิตไปปิดบนภาชนะบรรจุเครื่องดื่ม๑.๒เครื่องดื่มที่ใช้แสตมป์สรรพสามิตที่มิได้มีกระดาษแผ่นหลังเป็นแบบกลาสซีน หรือชนิดมีกาวในตัวให้ผู้มีหน้าที่เสียภาษีรับแสตมป์สรรพสามิตตามวิธีการที่กำหนดในข้อ ๒เพื่อนำแสตมป์สรรพสามิตไปขีดฆ่าและปิดบนภาชนะบรรจุเครื่องดื่มข้อ ๒ การรับแสตมป์สรรพสามิต ให้ดำเนินการดังนี้๒.๑ กรณีเครื่องดื่มที่ผลิตในราชอาณาจักรให้ดำเนินการดังนี้(๑)ให้ผู้มีหน้าที่เสียภาษีที่ได้ยื่นแบบรายการภาษีและชำระภาษีแล้วยื่นคำขอรับแสตมป์สรรพสามิตตามแบบ ภส.๐๖ - ๐๑ ท้ายประกาศนี้ พร้อมเอกสารและหลักฐานที่ระบุไว้ในแบบดังกล่าวต่อเจ้าพนักงานสรรพสามิต ณสำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่โรงอุตสาหกรรมตั้งอยู่เพื่อนำแสตมป์สรรพสามิตไปปิดภาชนะบรรจุเครื่องดื่มก่อนนำเครื่องดื่มออกจากโรงอุตสาหกรรม(๒) ให้เจ้าพนักงานสรรพสามิตตรวจสอบคำขอพร้อมเอกสารและหลักฐานเสนอต่อสรรพสามิตพื้นที่หรือสรรพสามิตพื้นที่สาขาเพื่อพิจารณาจ่ายแสตมป์สรรพสามิตให้ผู้ยื่นคำขอ๒.๒ กรณีเครื่องดื่มที่นำเข้ามาในราชอาณาจักรให้ดำเนินการดังนี้(๑)ให้ผู้มีหน้าที่เสียภาษีที่ได้ยื่นแบบรายการภาษีและชำระภาษีแล้วยื่นคำขอรับแสตมป์สรรพสามิตตามแบบ ภส.๐๖ - ๐๑ ท้ายประกาศนี้พร้อมเอกสารและหลักฐานที่ระบุไว้ในแบบดังกล่าวต่อเจ้าพนักงานสรรพสามิต ณสำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรที่มีการดำเนินพิธีการตรวจปล่อยสินค้าสำหรับเครื่องดื่มที่นำเข้ามาในราชอาณาจักรนั้นตั้งอยู่(๒) ให้เจ้าพนักงานสรรพสามิตตรวจสอบคำขอพร้อมเอกสารและหลักฐานเสนอต่อสรรพสามิตพื้นที่เพื่อพิจารณาให้จ่ายแสตมป์สรรพสามิตได้๒.๓กรณีเครื่องดื่มที่นำเข้ามาในราชอาณาจักรที่ผู้นำเข้าประสงค์จะนำแสตมป์สรรพสามิตสำหรับเครื่องดื่มไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร(๑) ให้ผู้นำเข้าที่ประสงค์จะนำแสตมป์สรรพสามิตไปปิดภาชนะบรรจุเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรยื่นคำขออนุญาตนำแสตมป์สรรพสามิตไปปิดภาชนะบรรจุเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรตามแบบ ภส.๐๖-๐๒ท้ายประกาศนี้ ต่อเจ้าพนักงานสรรพสามิต ณสำนักงานสรรพสามิตพื้นที่แห่งท้องที่ที่ด่านศุลกากรที่นำเข้าหรือด่านศุลกากรที่มีการดำเนินพิธีการตรวจปล่อยสินค้าหรือเขตปลอดอากรตั้งอยู่ก่อนการนำเข้าพร้อมเอกสารและหลักฐานที่ระบุไว้ในแบบดังกล่าว(๒) ให้เจ้าพนักงานสรรพสามิตตรวจสอบคำขอพร้อมด้วยเอกสารและหลักฐานตาม (๑)เมื่อเห็นว่าถูกต้องครบถ้วน ให้เสนอสรรพสามิตพื้นที่เพื่อพิจารณาเสนอต่อผู้อำนวยการสำนักงานสรรพสามิตภาคพิจารณาอนุญาตโดยผู้นำเข้าจะต้องทำสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรก่อนการนำเข้า ตามแบบสัญญาท้ายประกาศนี้พร้อมวางหลักประกันการปฏิบัติตามสัญญาเป็นหนังสือสัญญาค้ำประกันของธนาคารพาณิชย์ในประเทศไทยเป็นจำนวนเงินเท่ากับค่าภาษีสรรพสามิตให้ไว้ต่อสรรพสามิตพื้นที่(๓) เมื่อได้ดำเนินการตาม(๒) ให้เจ้าพนักงานสรรพสามิตจ่ายแสตมป์สรรพสามิตให้แก่ผู้นำเข้าตามจำนวนในแบบ ภส.๐๖ - ๐๒ พร้อมทั้งประทับตราว่า จ่ายแสตมป์แล้วลงในแบบ ภส.๐๖-๐๒หากไม่สามารถจ่ายแสตมป์ทั้งหมดให้ผู้นำเข้าในคราวเดียวกันให้สรรพสามิตพื้นที่มีอำนาจในการพิจารณาจ่ายแสตมป์สรรพสามิตตามความจำเป็นและเหมาะสมได้ข้อ ๓ การปิดแสตมป์สรรพสามิตสำหรับสินค้าเครื่องดื่มให้ดำเนินการดังนี้๓.๑กรณีแสตมป์สรรพสามิตที่มีกระดาษแผ่นหลังเป็นแบบกลาสซีน หรือชนิดมีกาวในตัวให้ใช้วิธีการปิดแสตมป์สรรพสามิตหนึ่งดวงที่ภาชนะบรรจุเครื่องดื่มให้แนบสนิทจนไม่สามารถแกะลอกมาใช้ซ้ำได้ในตำแหน่งที่สามารถมองเห็นได้ชัดเจนที่ด้านบนของฝาหรือด้านข้างของภาชนะเครื่องดื่ม๓.๒กรณีแสตมป์สรรพสามิตชนิดที่มิได้มีกระดาษแผ่นหลังเป็นแบบกลาสซีนให้ใช้กาวทาหลังดวงแสตมป์สรรพสามิตให้เต็มดวงแล้วปิดคร่อมปากภาชนะบรรจุเครื่องดื่มอย่างแนบแน่นสนิทจนไม่สามารถแกะลอกออกได้และอยู่ในสภาพที่แสตมป์สรรพสามิตจะต้องถูกทำลายทันทีเมื่อเปิดภาชนะบรรจุเครื่องดื่มนั้นในกรณีภาชนะบรรจุเครื่องดื่มเป็นขวดให้ปิดแสตมป์สรรพสามิตคร่อมบนฝาหรือจุกขวดโดยให้ปิดแสตมป์สรรพสามิตทั้งสองข้างปิดทาบลงมาที่คอขวดข้อ ๔การขีดฆ่าแสตมป์สรรพสามิตสำหรับสินค้าเครื่องดื่มชนิดที่มิได้มีกระดาษแผ่นหลังเป็นแบบกลาสซีนให้ผู้มีหน้าที่เสียภาษีเป็นผู้ขีดฆ่าแสตมป์สรรพสามิตโดยใช้เครื่องหมาย วัน เดือน ปี หรือเครื่องหมายอย่างใดอย่างหนึ่งซึ่งได้รับความเห็นชอบจากเจ้าพนักงานสรรพสามิตสำหรับแสตมป์ที่มีกระดาษแผ่นหลังเป็นแบบกลาสซีน หรือชนิดมีกาวในตัวไม่ต้องขีดฆ่าแสตมป์สรรพสามิตสำหรับสินค้าเครื่องดื่มข้อ ๕ประกาศนี้ให้ใช้บังคับตั้งแต่วันออกประกาศเป็นต้นไปประกาศณ วันที่ ๒๗ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. คำขออนุญาตนำแสตมป์สรรพสามิตไปปิดภาชนะบรรจุเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร ตามมาตรา ๖๔ วรรคสองแห่งพระราชบัญญัติภาษีสรรพสามิต พ.ศ. ๒๕๖๐ (ภส.๐๖ - ๐๑)๒. คำขออนุญาตนำแสตมป์สรรพสามิตไปปิดภาชนะบรรจุเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร ตามมาตรา ๖๔ วรรคสอง แห่งพระราชบัญญัติภาษีสรรพสามิตพ.ศ. ๒๕๖๐ (ภส.๐๖ - ๐๒)๓. สัญญาการนำแสตมป์สรรพสามิตสาหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร๔. สัญญาค้ำประกันของธนาคาร(ดูข้อมูลจากภาพกฎหมาย)พัชรภรณ์/จัดทำ๓ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๒๒๑ (เล่มที่๑)/๒๔ พฤษภาคม ๒๕๖๑